**OBRAZLOŽITEV**

Prof. dr. Mirko Omejc je leta 1988 postal zdravnik raziskovalec na Kirurški kliniki Univerzitetnega kliničnega centra Ljubljana. Leta 1993 je postal štipendist British Councila v St. Mary's Hospital v Londonu, v letih 1994-1995 pa Fulbrightov štipendist in »Clinical Fellow« v UCLA Medical Centru in Cedars Sinai Medical Center v Los Angelesu. Od leta 1995 je zaposlen na Kliničnem oddelku za abdominalno kirurgijo Univerzitetnega kliničnega centra Ljubljana. V naziv docent za predmet kirurgija je bil izvoljen leta 1998, v naziv izredni profesor pa leta 2004. Je član slovenskih in mednarodnih kirurških združenj, predstavnik Slovenije v evropski zvezi za kolorektalni rak, v evropskem združenju za koloproktologijo, v UEMS za kirurgijo in član izpitnih komisij UEMS iz kirurgije.